રાજ્યપાલ સત્યપાલ મલિકે યાત્રાળુઓને પાછા ફરવા કરેલ આદેશને અનુસંધાને કાશ્મીરમાં ભારે હલચલ મચી જવા પામી છે, કાશ્મીરમાં કઈક નવા-જુનીના એંધાણ વચ્ચે પેટ્રોલ પંપો અને ATM  પર ભારે ભીડ ઉમટી પડી છે, આ વચ્ચે રાજ્યપાલે અમરનાથ યાત્રાને વચ્ચે રોકવાને અન્ય મુદ્દાઓ સાથે જોડીને બિનજરૂરી ભય ઊભો કરવામાં આવતો હોવાનું જણાવ્યું હતું, તેઓએ રાજકીય નેતાઓને પોતાના સમર્થકોને શાંતિ કાયમ રાખવા તથા અતિશયોક્તિપૂર્ણ અફવાઓ પર ભરોસો ન મૂકવાની પણ અપીલ કરવા અનુરોધ કર્યો છે, જોકે લોકોમાં કાશ્મીરમાં કંઈક નવા-જુની થવાના એંધાણની ચર્ચાઓ ચાલી રહી છે, અને તમામ પેટ્રોલ પંપ અને એટીએમમાં લોકોની ભારે ભીડ જોવા મળી રહી છે, લોકો પોતાની સુરક્ષા માટે એટીએમમાંથી રોકડ ઉપાડી રહ્યા છે, અને પેટ્રોલેની ફુલ ટાંકી કરાવી રહ્યા છે,